proxectonos/corpus_dominio_legal_administrativo_tmp huggingface dataset:
RESOLUCIÓN do 3 de agosto de 2021 pola que se ordena a publicación do Acordo do Consello da Xunta de Galicia do 29 de xullo de 2021 polo que se aproba a modificación da relación de postos de traballo da Consellería de Emprego e Igualdade.
Consellería de Facenda e Administración Pública — III. Outras disposicións — 18/08/2021

A aprobación da modificación da relación de postos de traballo da Consellería de Emprego e Igualdade xustifícase polas razóns indicadas no punto primeiro do acordo.
En consecuencia, por proposta da Consellería de Emprego e Igualdade e unha vez consultadas as organizacións sindicais presentes na mesa de negociación correspondente da Comunidade Autónoma e a Comisión de Persoal, o Consello da Xunta de Galicia, na súa reunión do 29 de xullo de 2021, adoptou o seguinte
Primeiro. Aprobar a modificación da relación de postos de traballo da Consellería de Emprego e Igualdade nos termos que se sinalan no anexo a este acordo, como consecuencia das súas necesidades funcionais e organizativas actuais.
Segundo. Clasificar de libre designación os postos que a seguir se relacionan en aplicación do criterio de excepcionalidade que á marxe se indica, de conformidade co previsto na Lei 2/2015, do 29 de abril, do emprego público de Galicia, e co disposto na Resolución do 25 de febreiro de 2016, da Dirección Xeral da Función Pública, pola que se ditan instrucións para a tramitación de relacións de postos de traballo e a determinación dos criterios de excepcionalidade e funcións que definen as características que motivan a especial responsabilidade ou cualificación profesional dos postos de traballo de libre designación, de nivel 28 ou inferior, da Administración da Comunidade Autónoma de Galicia:
Terceiro. Ordenar a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o Acordo adoptado polo Consello da Xunta de Galicia, na súa reunión do 29 de xullo de 2021, relativo á aprobación da modificación da relación de postos de traballo da Consellería de Emprego e Igualdade, coa finalidade de cumprir o dito acordo, de conformidade coa Orde da Consellería de Facenda do 8 de xaneiro de 2020 sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no
Diario Oficial de Galicia
como anexo a esta resolución.
Santiago de Compostela, 3 de agosto de 2021
RESOLUCIÓN do 3 de agosto de 2021 pola que se ordena a publicación do Acordo do Consello da Xunta de Galicia do 29 de xullo de 2021 polo que se aproba a relación de postos de traballo da Axencia Galega da Calidade Alimentaria.
Consellería de Facenda e Administración Pública — III. Outras disposicións — 18/08/2021

A aprobación da relación de postos de traballo da Axencia Galega da Calidade Alimentaria xustifícase polas razóns indicadas no apartado primeiro do acordo.
En consecuencia, a proposta da Consellería do Medio Rural e unha vez consultadas as organizacións sindicais presentes na mesa de negociación correspondente da Comunidade Autónoma e a Comisión de Persoal, o Consello da Xunta de Galicia, na súa reunión do 29 de xullo de 2021, adoptou o seguinte
Primeiro. Aprobar a relación de postos de traballo da Axencia Galega da Calidade Alimentaria nos termos que se sinalan no anexo a este acordo, como consecuencia das súas necesidades funcionais e organizativas actuais.
Segundo. Clasificar de libre designación os postos que a seguir se relacionan en aplicación do criterio de excepcionalidade que á marxe se indica, de conformidade co previsto na Lei 2/2015, do 29 de abril, do emprego público de Galicia, e co disposto na Resolución do 25 de febreiro de 2016, da Dirección Xeral da Función Pública, pola que se ditan instrucións para a tramitación de relacións de postos de traballo e a determinación dos criterios de excepcionalidade e funcións que definen as características que motivan a especial responsabilidade ou cualificación profesional dos postos de traballo de libre designación, de nivel 28 ou inferior, da Administración da Comunidade Autónoma de Galicia:
Terceiro. Ordenar a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o Acordo adoptado polo Consello da Xunta de Galicia na súa reunión do 29 de xullo de 2021, relativo á aprobación da relación de postos de traballo da Axencia Galega da Calidade Alimentaria, coa finalidade de cumprir o dito acordo, de conformidade coa Orde da Consellería de Facenda do 8 de xaneiro de 2020 sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no
Diario Oficial de Galicia
como anexo a esta resolución.
Santiago de Compostela, 3 de agosto de 2021
RESOLUCIÓN do 3 de agosto de 2021 pola que se ordena a publicación do Acordo do Consello da Xunta de Galicia do 29 de xullo de 2021 polo que se aproba a modificación da relación de postos de traballo da Consellería de Sanidade.
Consellería de Facenda e Administración Pública — III. Outras disposicións — 18/08/2021

A aprobación da modificación da relación de postos de traballo da Consellería de Sanidade xustifícase polas razóns indicadas no apartado primeiro do acordo.
En consecuencia, a proposta da Consellería de Sanidade e unha vez consultadas as organizacións sindicais presentes na mesa de negociación correspondente da Comunidade Autónoma e a Comisión de Persoal, o Consello da Xunta de Galicia, na súa reunión do 29 de xullo de 2021, adoptou o seguinte
Primeiro. Aprobar a modificación da relación de postos de traballo da Consellería de Sanidade nos termos que se sinalan no anexo a este acordo, como consecuencia das súas necesidades funcionais e organizativas actuais.
Nesta publicación figuran tamén postos aos que foron clasificadas as excepcionalidades da súa cobertura polo sistema de libre designación no Acordo do Consello da Xunta de Galicia, do 15 de setembro de 2016 polo que se aproba a relación de postos de traballo da Consellería de Sanidade e do Servizo Galego de Saúde (DOG núm. 185, do 28 de setembro).
Segundo. Ordenar a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o Acordo adoptado polo Consello da Xunta de Galicia na súa reunión do 29 de xullo de 2021, relativo á aprobación da modificación da relación de postos de traballo da Consellería de Sanidade, coa finalidade de cumprir o dito acordo, de conformidade coa Orde da Consellería de Facenda do 8 de xaneiro de 2020 sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no
Diario Oficial de Galicia
como anexo a esta resolución.
Santiago de Compostela, 3 de agosto de 2021
CORRECCIÓN DE ERROS. Orde do 22 de xullo de 2021 pola que se desenvolven determinados aspectos da ordenación académica nas modalidades deportivas de ensinanzas de réxime especial implantadas na Comunidade Autónoma de Galicia.
Consellería de Cultura, Educación e Universidade — I. Disposicións xerais — 19/08/2021

Advertidos erros na citada orde, publicada no Diario Oficial de Galicia número 145, do 30 de xullo de 2021, é necesario efectuar as seguintes correccións:
Na páxina 38677, artigo 9, punto 2, onde di: «formación práctica o persoa», debe dicir: «formación práctica a persoa».
Na páxina 38680, artigo 13, punto 1, onde di: «do alumnado o centro docente», debe dicir: «do alumnado ao centro docente».
Na páxina 38682, artigo 16, letra e), onde di: «Materiais curriculares e recursos», debe dicir: «Materiais curriculares, e recursos».
Na páxina 38684, artigo 18, punto 1, letra e), onde di: «Asistir ao alumnado como administrador/a dos recursos», debe dicir: «Asistir ao alumnado como administrador dos recursos». Na páxina 38686 do mesmo artigo, no punto 7, onde di: «referidos a impartición», debe dicir: «referidos á impartición».
Na páxina 38689, artigo 21, punto 3, onde di: «A Xefatura territorial», debe dicir: «A Xefatura Territorial».
Na páxina 38691, artigo 24, punto 4, onde di: «aterse ao disposto na disposición adicional décimo primeira», debe dicir, «aterse ao disposto na disposición adicional décimo segunda».
Na páxina 38694, artigo 28, punto 2, onde di: «de presidente/a un/unha inspector/a», debe dicir: «de presidente/a preferentemente un/unha inspector/a». No mesmo artigo, punto 3, onde di: «será presidido por unha persoa inspectora de educación», debe dicir: «será presidido preferentemente por unha persoa inspectora de educación».
Na páxina 38701, artigo 36, punto 6, onde di: «A resolución da xefatura territorial», debe dicir: «A resolución da Xefatura Territorial».
Na páxina 38722, artigo 57, punto 2, onde di: «título de Técnico deportivo», debe dicir: «título de técnico deportivo».
RESOLUCIÓN do 10 de agosto de 2021 pola que se encomenda á Axencia Galega para a Xestión do Coñecemento en Saúde (ACIS) a xestión do III congreso internacional sobre prevención, tratamento e control do consumo de cannabis e os seus derivados.
Consellería de Sanidade — III. Outras disposicións — 20/08/2021

De conformidade co previsto no artigo 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, e no artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade á Resolución do 10 de agosto de 2021, da Consellería de Sanidade, pola que se encomenda á Axencia Galega para a Xestión do Coñecemento en Saúde a xestión do III congreso internacional sobre prevención, tratamento e control do consumo de cannabis e os seus derivados.
– Actividade: en virtude da presente encomenda, a axencia asumirá:
a) A xestión das inscricións e acceso das persoas inscritas aos contidos do congreso.
b) A programación, planificación e xestión das actividades formativas do congreso propostas pola Consellería de Sanidade, dentro dos límites orzamentarios establecidos.
c) Facilitar o acceso vía streaming (on line) ás persoas inscritas nas mesas de debate que se levarán a cabo os días do congreso, así como a resolución das incidencias que poidan xurdir nos accesos á plataforma de contidos e recursos técnicos.
A xestión das actividades formativas por parte da ACIS incluirá a xestión das inscricións dos destinatarios, a planificación, programación, disposición e/ou contratación dos recursos formativos, humanos e materiais para a realización das actividades, a supervisión da execución das mesas de debate, a avaliación da satisfacción dos asistentes e da calidade da formación, a xestión económica das actividades formativas e a información sobre as actividades encomendadas para o seu control e verificación.
A ACIS, no desenvolvemento da actividade encomendada, seguirá as directrices e instrucións da Consellería de Sanidade, a que lle corresponden os poderes de verificación e control da encomenda.
A Subdirección Xeral de Programas de Fomento de Estilos de Vida Saudables da Conselleria de Sanidade, como promotora e responsable da iniciativa, verificará e controlará esta encomenda.
– Natureza e alcance da xestión encomendada: o encargo ten natureza de encarga a medio propio, de acordo co disposto nos artigos 47 e seguintes da Lei 16/2010, do 17 de decembro, e no artigo 13 da Lei 14/2013, do 26 de decembro, de racionalización do sector público autonómico. Tal condición de medio propio vén prevista no artigo 5 do Decreto 112/2015, do 31 de xullo, polo que se crea a Axencia Galega para a Xestión do Coñecemento en Saúde e se aproban os seus estatutos.
– Prazo de vixencia: esta encomenda producirá efectos a partir da súa publicación no Diario Oficial de Galicia, e manterase ata o 31 de decembro de 2021.
Santiago de Compostela, 10 de agosto de 2021
RESOLUCIÓN do 29 de xullo de 2021 pola que se procede á publicación das subvencións concedidas en virtude da Orde do 27 de maio de 2021 pola que se establecen as bases reguladoras e se convocan subvencións, en réxime de concorrencia competitiva, ás entidades privadas sen ánimo de lucro para a realización de programas de carácter sociosanitario no ano 2021.
Consellería de Sanidade — III. Outras disposicións — 20/08/2021

En cumprimento do disposto no artigo 15.1 da Lei 9/2007, do 13 de xuño, de subvencións de Galicia publícanse as subvencións concedidas segundo a devandita orde.
Segundo o artigo 3.1 o crédito orzamentario inicial da orde é de 178.269 € con cargo á aplicación 5001.413A.481.21 e código de proxecto 201400027, dos orzamentos xerais da Comunidade Autónoma de Galicia para o ano 2021.
Unha vez finalizada a fase de instrucción das solicitudes recibidas e de teren sido estas avaliadas pola Comisión de Valoración prevista no artigo 12 das bases reguladoras, vista a proposta de resolución formulada polo órgano instructor e tendo en conta as dispoñibilidades orzamentarias:
Primeiro. Conceder ás entidades que se relacionan no anexo I, ao abeiro da indicada orde, as axudas reflectidas na dita relación, a consecuencia da aplicación dos criterios de baremación previstos no artigo 13 da orde.
Segundo. Incluír na quenda de reservas ás solicitudes que se relacionan no anexo II.
Terceiro. Excluír as solicitudes que se relacionan no anexo III, con indicación da causa concreta que motivou a súa exclusión.
Cuarto. Denegar a subvención ás solicitudes que se relacionan no anexo IV, por non acadar a puntuación mínima exixible.
Quinto. De conformidade co artigo 19 das bases reguladoras, realizarase un único pagamento unha vez cumprida a finalidade e demais condicións desta orde nos termos que recollen os artigos 28, 29 e 30 da Lei 9/2007, do 13 de xuño, así como os artigos 41 e 42 do Decreto 11/2009, do 8 de xaneiro, e xustificados os gastos e pagamentos realizados.
Sexto. A data límite de presentación da documentación xustificativa da realización do programa subvencionado, segundo o artigo 19 da orde, é o 10 de novembro de 2021.
Santiago de Compostela, 29 de xullo de 2021
Segundo indica o artigo 13.b.3º «Contido e calidade do programa (máximo 60 puntos): para garantir un mínimo de calidade dos programas, todos eles deben superar unha puntuación mínima de 30 puntos nesta epígrafe».
Por non acadar esta puntuación denégase a subvención aos seguintes programas:
Como indica o artigo 14.1, «non se poderá conceder subvención ás solicitudes que non obteñan unha puntuación mínima global de 50 puntos».
Por non acadar esta puntuación denégase a subvención aos seguintes programas:
RESOLUCIÓN do 11 de agosto de 2021 pola que se amplía o prazo máximo de execución dos proxectos establecido na Resolución do 16 de decembro de 2019 pola que se dá publicidade do acordo do Consello de Dirección que aproba as bases reguladoras das axudas ao investimento para infraestruturas locais (Programa de centros de fabricación avanzada), cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, e se procede á súa convocatoria en réxime de concorrencia competitiva (código de procedemento IG408C).
Instituto Galego de Promoción Económica — III. Outras disposicións — 20/08/2021

Mediante a Resolución do 16 de decembro de 2019 publicouse o acordo do Consello de Dirección do Igape que aproba as bases reguladoras das axudas ao investimento para infraestruturas locais (Programa de centros de fabricación avanzada), cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, e se procede á súa convocatoria en réxime de concorrencia competitiva (DOG núm. 4, do 8 de xaneiro de 2020).
No segundo parágrafo do punto quinto do Resolvo establécese que o prazo de execución dos proxectos rematará na data establecida na resolución de concesión, sen que nunca poida exceder o 30 de abril de 2022.
Este prazo máximo establecido no 30 de abril de 2022 foi prorrogado de oficio, automaticamente, ata o 28 de xuño de 2022 debido á suspensión de prazos pola duración do estado de alarma pola pandemia COVID-19, e estableceuse para todos os proxectos o 28 de xuño de 2022 como data límite de execución.
As tramitacións necesarias para a adquisición de parcelas e os trámites administrativos para a súa legalización e obtención de licenzas xeraron importantes atrasos no inicio dos proxectos de investimento aprobados, que impedirían a implantación dos proxectos aprobados no prazo establecido.
Por todo o anterior, de conformidade co disposto no artigo 32 da Lei 39/2015, do 1 de outubro, do procedemento administrativo común das administracións públicas,
Artigo 1
Ampliar, ata o 30 de outubro de 2023, o prazo máximo de execución dos proxectos previsto no segundo parágrafo do punto quinto do Resolvo da Resolución do 16 de decembro de 2019 pola que se dá publicidade do acordo do Consello de Dirección que aproba as bases reguladoras das axudas ao investimento para infraestruturas locais (Programa de centros de fabricación avanzada), cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, e se procede á súa convocatoria en réxime de concorrencia competitiva.
Artigo 2
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 11 de agosto de 2021
CORRECCIÓN DE ERROS. Resolución do 3 de agosto de 2021 pola que se ordena a publicación do Acordo do Consello da Xunta de Galicia do 29 de xullo de 2021 polo que se aproba a modificación da relación de postos de traballo da Consellería de Política Social.
Consellería de Facenda e Administración Pública — III. Outras disposicións — 20/08/2021

Advertido erro na Resolución do 3 de agosto de 2021, publicada no DOG nº 158, do mércores 18 de agosto de 2021, cómpre facer a oportuna corrección:
– Na páxina 41.444, onde di:
Debe dicir:
RESOLUCIÓN do 6 de agosto de 2021 pola que se dá publicidade de un encargo de execución ao medio propio Tecnologías y Servicios Agrarios, S.A., S.M.E., M.P. (Tragsatec).
Axencia Galega da Industria Forestal — III. Outras disposicións — 17/08/2021

– Obxecto: prestar apoio técnico e administrativo na tramitación das axudas aos investimentos en tecnoloxías forestais, procesamento, mobilización e comercialización de produtos forestais (código de procedemento IN500A); das axudas dirixidas á valorización, potenciación, innovación e mellora das pequenas e medianas empresas da industria forestal galega e do contract (código de procedemento IN500B); e das axudas para a organización de accións formativas non regradas e de divulgación que impulsen o coñecemento, a competitividade e a innovación da industria forestal de Galicia (código de procedemento IN501A).
– Natureza e alcance da xestión encomendada. Este encargo ten natureza intersubxectiva, ao ter Tragsatec a consideración de medio propio instrumental da Administración segundo o disposto na disposición adicional vixésimo cuarta da Lei 9/2017, do 8 de novembro, de contratos do sector público.
– Prazo de vixencia. Desde o 26 de maio de 2021 ata o 31 de xullo do 2022. Este prazo poderá ser prorrogado por acordo expreso das partes ata a finalización dos traballos.
– Orzamento: 109.349,16 euros.
– Financiamento. Este encargo tramítase con cargo á aplicación orzamentaria 06.A4.741A.640.0 e código de proxecto 2018 00002 do orzamento de gastos da Axencia Galega da Industria Forestal para os exercicios 2021 e 2022.
Santiago de Compostela, 6 de agosto de 2021
RESOLUCIÓN do 4 de agosto de 2021 pola que se dá publicidade das axudas concedidas ao abeiro da Orde do 16 de marzo de 2021 pola que se establecen as bases reguladoras para a concesión, en réxime de concorrencia competitiva, das axudas para o libro galego, dirixidas á tradución para outras linguas de obras publicadas orixinariamente en galego e á tradución para o galego de obras publicadas orixinariamente noutras linguas, e se procede á súa convocatoria para o ano 2021 (Diario Oficial de Galicia número 62, do 5 de abril) (código de procedemento CT221C).
Consellería de Cultura, Educación e Universidade — III. Outras disposicións — 13/08/2021

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade da publicación no
Diario Oficial de Galicia
das subvencións concedidas con expresión da convocatoria, o programa e o crédito orzamentario a que se imputan, o beneficiario, a cantidade concedida e a finalidade ou finalidades da subvención. Así mesmo, segundo o artigo 14.2 da orde de convocatoria a resolución definitiva publicarase no
Diario Oficial de Galicia
e na páxina web http://www.cultura.gal. Esta publicación substituirá á notificación persoal e producirá os mesmos efectos.
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 10.40.432A.770.0 do procedemento CT221C de subvencións para o libro galego, no que se refire á tradución para outras linguas de obras publicadas orixinariamente en galego e á tradución para o galego de obras publicadas orixinariamente noutras linguas.
Santiago de Compostela, 4 de agosto de 2021
RESOLUCIÓN do 12 de agosto de 2021, da Dirección Xeral de Calidade Ambiental, Sostibilidade e Cambio Climático, pola que se fai público o Acordo do Consello da Xunta de Galicia, do 15 de xullo de 2021, polo que se declara o interese autonómico do proxecto de ampliación do Complexo Ambiental de Cerceda, situado no lugar de Morzós, As Encrobas (A Coruña), para os efectos previstos na Lei 1/2021, do 8 de xaneiro, de ordenación do territorio de Galicia.
Consellería de Medio Ambiente, Territorio e Vivenda — III. Outras disposicións — 19/08/2021

Co obxecto de darlle cumprimento ao sinalado no artigo 42.4 da Lei 1/2021, do 8 de xaneiro, de ordenación do territorio de Galicia, faise público o acordo adoptado polo Consello da xunta de Galicia, na súa reunión do 15 de xullo de 2021,que ten o seguinte tenor literal:
«1º. Declarar o interese autonómico do proxecto de ampliación do Complexo Ambiental de Cerceda, situado no lugar de Morzós, As Encrobas (A Coruña).
2º. Determinar como órgano competente, por razón da materia, para a tramitación do procedemento de aprobación do proxecto, a Consellería de Medio Ambiente, Territorio e Vivenda, debendo esta cumprir co procedemento legalmente establecido».
Santiago de Compostela, 12 de agosto de 2021
ORDE do 9 de agosto de 2021 pola que se procede ao cesamento e nomeamento de membros do Consello Galego de Cooperativas.
Consellería de Emprego e Igualdade — II. Autoridades e persoal — 19/08/2021

O Decreto 25/2001, do 18 de xaneiro, polo que se regula a organización e o funcionamento do Consello Galego de Cooperativas, en desenvolvemento das previsións contidas na súa norma de creación, a Lei 5/1998, do 18 de decembro, de cooperativas de Galicia, regula no seu artigo 4 a composición do Consello, no artigo 5, o procedemento de nomeamento e cesamento dos seus membros, e no artigo 6, a duración do mandato e substitucións.
Os actuais membros do Consello Galego de Cooperativas foron nomeados pola Orde do 16 de outubro de 2017 pola que se procede ao nomeamento de membros do Consello Galego de Cooperativas, e polas ordes do 27 de xuño de 2018, do 4 de setembro de 2018, do 7 de novembro de 2019, do 2 de marzo de 2020, do 16 de novembro de 2020 e do 3 de xuño de 2021 polas que se procede ao cesamento e nomeamento de membros do Consello Galego de Cooperativas.
O 28 de xullo de 2021 a Unión de Cooperativas Asociación Galega de Cooperativas Agrarias comunicou a súa proposta de modificación das persoas representantes desta entidade no Consello Galego de Cooperativas como consecuencia do cambio na composición do seu consello reitor.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta de Galicia e da súa Presidencia, e o artigo 5 do Decreto 25/2001, do 18 de xaneiro, polo que se regulan a organización e o funcionamento do Consello Galego de Cooperativas,
Primeiro.
Que cese José Severino Montes Pérez como titular primeiro do Consello Galego de Cooperativas, Emilio Rodríguez Felipe como titular segundo e José Manuel López Tellado como suplente primeiro do Consello Galego de Cooperativas.
Segundo.
Nomear a Carmen Rodríguez Rodríguez como titular primeira do Consello Galego de Cooperativas, José Manuel López Tellado como titular segundo e a José Luis Rey Rodríguez como suplente primeiro do Consello Galego de Cooperativas.
Contra esta orde poderase interpoñer, potestativamente, recurso de reposición ante a conselleira de Emprego e Igualdade no prazo dun mes contado desde o día seguinte ao da súa publicación, de conformidade co establecido no artigo 123 da Lei 39/2015, do 1 de outubro, do procedemento administrativo común das administracións públicas, ou interpoñer directamente recurso contencioso-administrativo ante o Tribunal Superior de Xustiza de Galicia, no prazo de dous meses, contados desde o día seguinte ao da súa publicación, de conformidade co establecido no artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 9 de agosto de 2021
RESOLUCIÓN do 27 de xullo de 2021 pola que se concede a mención de excelencia a titulacións universitarias oficiais de máster, impartidas polas universidades do Sistema universitario de Galicia no curso académico 2020/21.
Consellería de Cultura, Educación e Universidade — III. Outras disposicións — 13/08/2021

Con data do 16 de marzo de 2021, publicouse no
Diario Oficial de Galicia
a Orde do 2 de marzo de 2021 pola que se establecen as bases reguladoras e se procede á convocatoria para a concesión de mención de excelencia a titulacións universitarias oficiais de máster impartidas polas universidades do Sistema universitario de Galicia no curso académico 2020/21.
Rematado o prazo para a entrega da documentación necesaria para a tramitación do procedemento establecido no artigo 5 da orde de convocatoria, foron analizadas as solicitudes pola comisión avaliadora prevista no artigo 8 da citada orde.
Tendo en conta o anteriormente exposto e atendendo á proposta de resolución da Secretaría Xeral de Universidades, esta consellería
Primeiro. Concederlle a mención de Máster Universitario Excelente da Xunta de Galicia ás titulacións universitarias oficiais de máster, impartidas polas universidades do Sistema universitario de Galicia no curso académico 2020/21, que se relacionan no anexo I da presente orde.
Segundo. As universidades responsables dos títulos comprométense a manter os requisitos que deron lugar á obtención da puntuación mínima para acadar a mención de Máster Universitario Excelente da Xunta de Galicia.
Así mesmo, os responsables dos títulos comprométense a incluír as medidas e modificacións necesarias, segundo o procedemento establecido para a modificación de títulos universitarios, derivadas do compromiso de inclusión dun módulo vinculado directamente cunha formación en emprendemento e autoemprego, establecida no artigo 9, epígrafe f).
Terceiro. Contra esta resolución, que esgota a vía administrativa, as universidades poderán interpoñer recurso potestativo de reposición ante o conselleiro de Cultura, Educación e Universidade no prazo dun mes contado a partir do día seguinte ao da publicación da resolución no DOG, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 27 de xullo de 2021
ORDE do 9 de agosto de 2021 pola que se procede ao cesamento e nomeamento de membros do Consello da Economía Social de Galicia.
Consellería de Emprego e Igualdade — II. Autoridades e persoal — 19/08/2021

A Lei 6/2016, do 4 de maio, da economía social de Galicia, regula no seu artigo 11 a composición e réxime de elección das persoas que integran o Consello da Economía Social de Galicia e no artigo 12, o seu nomeamento e cesamento, duración do mandato e substitucións.
A composición do Consello da Economía Social de Galicia foi publicada no
Diario Oficial de Galicia
número 37, do 21 de febreiro de 2019. Esta composición foi modificada pola Orde do 7 de novembro de 2019 e polas ordes do 2 de marzo de 2020, do 16 de novembro de 2020 e do 3 de xuño de 2021 polas que se procede ao cesamento e nomeamento de membros do Consello da Economía Social de Galicia.
O 28 de xullo de 2021 a Unión de Cooperativas Asociación Galega de Cooperativas Agrarias comunicou a súa proposta de modificación das persoas representantes desta entidade no Consello da Economía Social de Galicia como consecuencia do cambio na composición do seu consello reitor.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta de Galicia e da súa Presidencia, e o artigo 12 da Lei 6/2016, do 4 de maio, da economía social de Galicia,
Primeiro.
Que cese José Severino Montes Pérez como vogal titular, Emilio Rodríguez Felipe como vogal suplente e José Manuel López Tellado como vogal suplente, en representación das entidades da economía social de Galicia.
Segundo.
Nomear a Carmen Rodríguez Rodríguez como vogal titular, Xoán Antonio Allegue López como vogal suplente e a Rafael Tejeda Vázquez como vogal suplente, en representación das entidades da economía social de Galicia.
Contra esta orde poderase interpoñer, potestativamente, recurso de reposición ante a conselleira de Emprego e Igualdade no prazo dun mes contado desde o día seguinte ao da súa publicación, de conformidade co establecido no artigo 123 da Lei 39/2015, do 1 de outubro, do procedemento administrativo común das administracións públicas, ou interpoñer directamente recurso contencioso-administrativo ante o Tribunal Superior de Xustiza de Galicia, no prazo de dous meses, contados desde o día seguinte ao da súa publicación, de conformidade co establecido no artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 9 de agosto de 2021
ORDE do 3 de agosto de 2021 pola que se modifica a autorización, por cambio da súa denominación específica, do centro privado Salvador Moreno, de Pontevedra.
Consellería de Cultura, Educación e Universidade — III. Outras disposicións — 19/08/2021

A titularidade do centro privado (CPR) Salvador Moreno, de Pontevedra, solicita o cambio da denominación específica do centro.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e na Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Modificación da autorización
Modificar a autorización por cambio da denominación específica, con efectos do 1 de setembro de 2021, do seguinte centro privado (CPR):
Provincia: Pontevedra.
Concello: Pontevedra.
Código: 36006432.
Denominación específica actual: Salvador Moreno.
Nova denominación específica: Colegio Juan Sebastián Elcano.
Artigo 2. Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 3 de agosto de 2021
RESOLUCIÓN do 6 de agosto de 2021 pola que se amplía o crédito da Resolución do 16 de abril de 2021 pola que se aproban as bases reguladoras para a concesión de subvencións aos concellos, en réxime de concorrencia competitiva, destinadas á redacción de plans de emerxencia ante situacións de seca, e se convocan para o ano 2021 (código de procedemento AU100A).
Augas de Galicia — III. Outras disposicións — 17/08/2021

O 4 de maio de 2021 publicouse no
Diario Oficial de Galicia
a Resolución do 16 de abril de 2021 pola que se aproban as bases reguladoras para a concesión de subvencións aos concellos, en réxime de concorrencia competitiva, destinadas á redacción de plans de emerxencia ante situacións de seca, e se convocan para o ano 2021 (código de procedemento AU100A).
No seu artigo 4 establécese a conta financeira con cargo á cal se financian as subvencións outorgadas ao abeiro da dita resolución e o importe previsto para o financiamento da dita subvención; e, no artigo 5, regula a posibilidade de ampliar o crédito dedicado a esta convocatoria, logo da declaración de dispoñibilidade de crédito como consecuencia das circunstancias previstas no artigo 30.2 do Regulamento da Lei 9/2007, do 13 de xuño, de subvencións de Galicia, aprobado polo Decreto 11/2009, do 8 de xaneiro; e, se é o caso, á aprobación da modificación orzamentaria que proceda.
O 3.8.2021, a Consellería de Facenda autoriza unha modificación de crédito que varía o orzamento de Augas de Galicia, «supón un incremento no orzamento de ingresos de 12.000.000 € en transferencias de capital e un incremento do orzamento de gastos en investimentos reais por 3.000.000 € e de 9.000.000 € en transferencias e subvencións de capital».
Como consecuencia do anterior, actualmente na aplicación orzamentaria correspondente existe crédito dispoñible, polo que se considera oportuno ampliar a dotación orzamentaria consignada inicialmente e incrementar o importe total da axuda convocada.
De acordo co anterior, unha vez declarada a dispoñibilidade de crédito, vista a Lei 9/2007, do 13 de xuño, de subvencións de Galicia, e de acordo co establecido no artigo 30.2 do Decreto 11/2009, do 8 de xaneiro, polo que se aproba o seu regulamento,
Artigo único. Ampliación do crédito orzamentario
Ampliar o importe total do crédito das axudas establecidas na Resolución do 16 de abril de 2021 pola que se aproban as bases reguladoras para a concesión de subvencións aos concellos, en réxime de concorrencia competitiva, destinadas á redacción de plans de emerxencia ante situacións de seca, e se convocan para o ano 2021 (código de procedemento AU100A).
Na táboa seguinte detállase o crédito definitivo.
Esta resolución producirá efectos consonte o previsto no artigo 39 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 6 de agosto de 2021
RESOLUCIÓN do 3 de agosto de 2021 pola que se amplía o crédito da Resolución do 12 de marzo de 2021 pola que se aproban as bases reguladoras para a concesión de subvencións aos concellos, en réxime de concorrencia competitiva, destinadas á execución de obras de abastecemento, saneamento e depuración, financiadas no marco do eixe REACT-UE do programa operativo Feder Galicia 2014-2020, e se convocan para o ano 2021 (código de procedemento AU300A).
Augas de Galicia — III. Outras disposicións — 17/08/2021

O 24 de marzo de 2021 publicouse no Diario Oficial de Galicia a Resolución do 12 de marzo de 2021 pola que se aproban as bases reguladoras para a concesión de subvencións aos concellos, en réxime de concorrencia competitiva, destinadas á execución de obras de abastecemento, saneamento e depuración, financiadas no marco do eixe REACT-UE do programa operativo Feder Galicia 2014-2020, e se convocan para o ano 2021 (código de procedemento AU300A).
No seu artigo 4 establécese a conta financeira con cargo á cal se financian as subvencións outorgadas ao abeiro da dita resolución e o importe previsto para o financiamento da dita subvención; e, no artigo 5, regula a posibilidade de ampliar o crédito dedicado a esta convocatoria, logo da declaración de dispoñibilidade de crédito como consecuencia das circunstancias previstas no artigo 30.2 do Regulamento da Lei 9/2007, do 13 de xuño, de subvencións de Galicia, aprobado polo Decreto 11/2009, do 8 de xaneiro; e, se é o caso, á aprobación da modificación orzamentaria que proceda.
O 3.8.2021, a Consellería de Facenda autoriza unha modificación de crédito que varía o orzamento de Augas de Galicia, «supón un incremento no orzamento de ingresos de 12.000.000 € en transferencias de capital e un incremento do orzamento de gastos en investimentos reais por 3.000.000 € e de 9.000.000 € en transferencias e subvencións de capital».
Como consecuencia do anterior, actualmente na aplicación orzamentaria correspondente existe crédito dispoñible, polo que se considera oportuno ampliar a dotación orzamentaria consignada inicialmente e incrementar o importe total da axuda convocada.
De acordo co anterior, unha vez declarada a dispoñibilidade de crédito, vista a Lei 9/2007, do 13 de xuño, de subvencións de Galicia, e de acordo co establecido no artigo 30.2 do Decreto 11/2009, do 8 de xaneiro, polo que se aproba o seu regulamento,
Artigo único. Ampliación do crédito orzamentario
Ampliar o importe total do crédito das axudas establecidas na Resolución do 12 de marzo de 2021 pola que se aproban as bases reguladoras para a concesión de subvencións aos concellos, en réxime de concorrencia competitiva, destinadas á execución de obras de abastecemento, saneamento e depuración, financiadas no marco do eixe REACT-UE do programa operativo Feder Galicia 2014-2020, e se convocan para o ano 2021 (código de procedemento AU300A).
Na táboa seguinte detállase o crédito definitivo.
Esta resolución producirá efectos consonte o previsto no artigo 39 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 3 de agosto de 2021
EXTRACTO da Orde do 4 de agosto de 2021 pola que se amplía o crédito orzamentario existente para a concesión das axudas previstas na Orde do 31 de decembro de 2020 pola que se establecen as bases reguladoras das axudas e subvencións para os obradoiros duais de emprego da Comunidade Autónoma de Galicia, e se procede á súa convocatoria para o ano 2021 (código de procedemento TR353A).
Consellería de Emprego e Igualdade — III. Outras disposicións — 17/08/2021

BDNS (Identif.): 545137.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Ampliación do crédito orzamentario
Amplíase o importe total do crédito para o financiamento das axudas previstas na Orde do 31 de decembro de 2020 pola que se establecen as bases reguladoras das axudas e subvencións para os obradoiros duais de emprego da Comunidade Autónoma de Galicia e se procede á súa convocatoria para o ano 2021, nunha contía de 4.383.547,20 euros para a anualidade de 2021 e de 6.575.320,80 euros para a anualidade de 2022, na aplicación orzamentaria 11.05.322A.460.2 (código de proxecto 2014 00543), así como nun importe de 106.500,00 euros para o ano 2022, na aplicación orzamentaria 11.05.322A.460.1 (código de proxecto 2014 00543).
Segundo. Prazo de solicitudes
Esta modificación non afecta o prazo establecido na referida orde para a presentación de solicitudes.
Santiago de Compostela, 4 de agosto de 2021
ORDE do 4 de agosto de 2021 pola que se amplía o crédito orzamentario existente para a concesión das axudas previstas na Orde do 31 de decembro de 2020 pola que se establecen as bases reguladoras das axudas e subvencións para os obradoiros duais de emprego da Comunidade Autónoma de Galicia, e se procede á súa convocatoria para o ano 2021 (código de procedemento TR353A).
Consellería de Emprego e Igualdade — III. Outras disposicións — 17/08/2021

A Orde da Consellería de Emprego e Igualdade, do 31 de decembro de 2020, pola que se establecen as bases reguladoras das axudas e subvencións para os obradoiros duais de emprego da Comunidade Autónoma de Galicia e se procede á súa convocatoria para o ano 2021, establece no seu artigo 28 que os créditos previstos para o seu financiamento poderán ser incrementados ou minorados como consecuencia da asignación ou da redistribución de fondos finalistas para o financiamento dos programas de fomento do emprego, coas limitacións que se poidan establecer na Conferencia Sectorial de Asuntos Laborais, así como nos supostos previstos nos artigos 30 e 31 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia.
En consecuencia, ao existir crédito dispoñible procedente do incremento dos fondos distribuídos na Conferencia Sectorial de Emprego e Asuntos Laborais con respecto ao importe previsto nos orzamentos iniciais da Comunidade Autónoma de Galicia (Orde TES/527/2021, do 26 de maio), que debe aplicarse en programas e actuacións de emprego e formación como son os obradoiros duais de emprego, e coa finalidade de executar os novos fondos percibidos e poder atender ao maior número de solicitudes posibles, procede ditar a presente orde de ampliación en cumprimento do disposto nos preceptos anteriormente citados.
Por todo o exposto e no uso das facultades que me foron conferidas,
Artigo 1. Ampliación do crédito orzamentario
Amplíase o importe total do crédito para o financiamento das axudas previstas na Orde do 31 de decembro de 2020 pola que se establecen as bases reguladoras das axudas e subvencións para os obradoiros duais de emprego da Comunidade Autónoma de Galicia e se procede á súa convocatoria para o ano 2021, nunha contía de 4.383.547,20 euros para a anualidade de 2021 e de 6.575.320,80 euros para a anualidade de 2022, na aplicación orzamentaria 11.05.322A.460.2 (código de proxecto 2014 00543), así como nun importe de 106.500,00 euros para o ano 2022, na aplicación orzamentaria 11.05.322A.460.1 (código de proxecto 2014 00543).
Artigo 2. Prazo de solicitudes
Esta modificación non afecta o prazo establecido na referida orde para a presentación de solicitudes.
Disposición derradeira única. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 4 de agosto de 2021
ORDE do 6 de abril de 2021 pola que se nomean membros do Consello Galego de Universidades.
Consellería de Cultura, Educación e Universidade — II. Autoridades e persoal — 21/04/2021

O Decreto 98//2014, do 17 de xullo, polo que se aproba o Regulamento do Consello Galego de Universidades, regula a composición deste órgano colexiado e no seu artigo 5, na alínea h) do punto 1, establécese que formarán parte del catro membros designados pola Comisión do Parlamento de Galicia competente en materia universitaria, en proporción á súa representación no Pleno do Parlamento.
Segundo o artigo 8.2, a duración do mandato dos membros do Consello Galego de Universidades de designación parlamentaria será de catro anos e permanecerán en funcións desde a expiración do devandito período ata a toma de posesión dos novos membros.
No artigo 9.3, alínea b), establécese que as vacantes que se produzan entre os membros elixidos polo Parlamento antes da finalización do seu mandato cubriranse polo mesmo procedemento empregado para a súa designación, no prazo máximo de tres meses, e entenderase nomeado o membro substituto polo período que reste do anterior mandato.
Con data do 25 de febreiro de 2021, a Comisión 4ª de Educación e Cultura do Parlamento de Galicia procedeu á elección, designación e proposta de nomeamento de Begoña Barreiro Fernández, pola renuncia de Elisa Alén González, nomeada pola Orde do 19 de febreiro de 2018, pola que se nomean membros do Consello Galego de Universidades.
Os acordos de designación dos membros elixidos polo Parlamento de Galicia seranlle comunicados á persoa titular da consellería competente en materia de universidades, quen procederá ao seu nomeamento mediante orde da consellería, que se publicará no
Diario Oficial de Galicia
e producirá efectos a partir desa data.
Na súa virtude,
Artigo único
Nomear vogal do Consello Galego de Universidades como membro designado pola Comisión 4ª de Educación e Cultura do Parlamento de Galicia a Begoña Barreiro Fernández en substitución de Elisa Alén González.
Disposición derradeira
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 6 de abril de 2021
RECURSO de inconstitucionalidade número 1975-2021, en relación co número 5 do artigo único da Lei da Comunidade Autónoma de Galicia 8/2021, do 25 de febreiro, de modificación da Lei 8/2008, do 10 de xullo, de saúde de Galicia, en canto dá nova redacción ao artigo 38.2 da lei modificada.
Tribunal Constitucional — I. Disposicións xerais — 02/08/2021

O Pleno do Tribunal Constitucional, mediante o Auto do 20 de xullo de 2021, ditado no recurso de inconstitucionalidade número 1975-2021, promovido polo avogado do Estado, en representación do presidente do Goberno, acordou manter a suspensión do disposto no número 5° do artigo 38.2.b) da Lei 8/2008, do 10 de xullo, de saúde de Galicia, na redacción dada polo punto cinco do artigo único da Lei 8/2021, do 25 de febreiro, e levantar a suspensión que afecta o resto do disposto no artigo 38.2 da Lei 8/2008, do 10 de xullo, de saúde de Galicia, na redacción dada polo punto cinco do artigo único da Lei 8/2021, do 25 de febreiro; suspensión que se produciu coa admisión do mencionado recurso de inconstitucionalidade e que foi publicada no Boletín Oficial del Estado número 102, do 29 de abril de 2021.
Madrid, 20 de xullo de 2021
ORDE do 29 de marzo de 2021 pola que se nomea vogal do Consello Reitor da Axencia Instituto Enerxético de Galicia.
Vicepresidencia segunda e Consellería de Economía, Empresa e Innovación — II. Autoridades e persoal — 14/04/2021

Mediante a Orde do 3 de febreiro de 2021 (DOG nº 27, do 10 de febreiro) nomeáronse os vogais do Consello Reitor da Axencia Instituto Enerxético de Galicia.
O cambio da persoa titular da Secretaría Xeral Técnica e do Patrimonio polo Decreto 33/2021, do 25 de febreiro, polo que se nomea secretario xeral técnico e do patrimonio a Jorge Atán Castro, puxo de manifesto a necesidade de actualizar os membros do Consello Reitor da Axencia Instituto Enerxético de Galicia.
En virtude do anterior, unha vez feita a proposta por parte da respectiva persoa titular da Consellería de Facenda e Administración Pública, e de conformidade coas atribucións que me confire a Lei 1/1983, do 22 de febreiro, de normas reguladoras da Xunta e da súa Presidencia, e o artigo 13 do Decreto 142/2016, do 22 de setembro, polo que se modifican as normas reguladoras do Instituto Enerxético de Galicia e se aproban os estatutos da Axencia Instituto Enerxético de Galicia,
a) Cesar como vogal do Consello Reitor da Axencia Instituto Enerxético de Galicia a María del Socorro Martín Hierro en representación da Consellería de Facenda e Administración Pública.
b) Nomear como vogal do Consello Reitor da Axencia Instituto Enerxético de Galicia a Jorge Atán Castro, en representación da Consellería de Facenda e Administración Pública.
Santiago de Compostela, 29 de marzo de 2021
RESOLUCIÓN do 31 de marzo de 2021 pola que se corrixe o erro detectado na Resolución do 17 de marzo de 2021 pola que se acorda publicar o orzamento para o exercicio 2021.
Universidade da Coruña — III. Outras disposicións — 12/04/2021

Advertido erro na dita resolución, publicada no Diario Oficial de Galicia núm. 60, do 30 de marzo de 2021, cómpre efectuar a seguinte corrección:
Na táboa que figura no anexo á resolución, na epígrafe de ingresos, no capítulo III, páxina 17275, onde di:
Debe dicir:
A Coruña, 31 de marzo de 2021